nn nds en es da da es da de fr nb sv sv da da da en en en en es en fr en en de en de en de en da pl en en nds sv en da da en da da de ja en zh da nn da nn da en da da da da da da da da da nb da da nb da da da da da da da da da da da da da da it da da da da da da da da da da da da da da da nn nb da da da da nb da da da da da da da et da da da da da de da da da it da nb it de da da da da da nb da da nb da da da da da da da da da da da da da da da da da da da da sv da it en da da da da sv da it en da da da da da ja en zh nb da da da da da da da sv da da da da da da da da da da en en da da en da da de ja en zh eo
En dagstur til romantiske Venedig + tips til overnatning – Nordombord
af Alexander & Victoria | dec 21, 2018 | Europa, Italien | 0 Kommentarer
Charmerende gader, smukke broer og masser af kanaler
Hej! Vi er Alex og Victoria – to københavnere der elsker at rejse så meget, at vi har valgt at blive digitale nomader. Læs mere om os her.
Da vi i juni 2018 brugte et par uger i Norditalien, tog vi en smuttur til Venedig.
De mange kanaler og pastelfarvede huse er ikke til at stå for, og selvom der er mange mennesker, er byen rigtig hyggelig.
Venedig er på UNESCO’s liste over verdens kulturarv, og den gamle by er så sandelig et besøg værd.
Se masser af billeder og få vores bedste tips til en dagstur.
118 øer og mere end 400 broer
Vores bedste tips til en dagstur til Venedig
Hvor skal man bo i Venedig?
5 gode bud på områder at overnatte i Venedig
Da vi i juni 2018 besøgte Italien for tredje gang sammen, var det primært for at udforske Dolomitterne – og for at kunne arbejde i smukke omgivelser.
Men vi benyttede også chancen til at tage på en dagstur til vidunderlige Venedig. Den flydende by har været en drømmedestination for os i årevis.
Vi kørte afsted tidligt om morgenen med høje forventninger til hyggelige smalle gader, pastelfarvede huse og charmerende kanaler – og det var netop, hvad vi oplevede.
Venedig er en populær turistdestination og kendt for at være overrendt af mennesker. Vi håbede, at der ville være færre mennesker i hverdagene, så vi besøgte byen en tirsdag.
Der var mange mennesker nær de berømte seværdigheder (Piazza San Marco, Rialtobroen, Sukkenes Bro osv.), men vi var overraskede over at have mange af gaderne for os selv.
Antallet af sælgere var heller ikke overvældende, og når vi høfligt svarede ‘nej tak’ til roser og selfie-stænger, insisterede de heldigvis ikke.
Der er også flere, som forsøger at sælge duefoder, så man kan tage billeder med fuglene på de kendte pladser – men det er faktisk ulovligt, og vi anbefaler klart, at man takker nej til disse sælgere.
Venedig var problemfri, og vi nød virkelig at gå rundt hånd i hånd i timevis.
Vi blev indtil solen var langt under horisonten, og efter 20 kilometer gåtur, 8 kugler gelato (ja, den er god nok) + utallige broer og smalle gader, kan vi sige, at det virkelig er en romantisk by.
Venedig inspirerede til en lille dans.
Sukkenes Bro blev bygget af hvide kalksten tidligt i 1600-tallet.
Canal Grande er hovedvejen gennem Venedig.
Med kun en enkelt solnedgang i Venedig følte vi os temmelig heldige.
Santa Maria della Salute.
Hvert eneste hus var så pænt!
Vi var helt vilde med gelato fra Suso. De tilbyder også lækre veganske muligheder.
Den berømte Rialtobro er den ældste af de fire broer, der går over Venedigs Canal Grande.
Månen kommer frem over en af de smalle kanaler.
Vores bedste tips til en dagstur til Venedig
Vi forsøgte tre forskellige gelato-shops: Alaska (den kan vi ikke anbefale), GROM (en italiensk gelato-kæde med is af høj kvalitet) og Suso (åh ja, her skal man have sin gelato fra!).
Tidligt om morgenen og om aftenen er de store folkemængder væk, og atmosfæren ændres fuldstændigt. Se de mest populære attraktioner på disse tidspunkter, hvis du vil undgå krydstogtskibsgrupper og højtråbende familier.
Vi overlevede (og havde faktisk en rigtig dejlig dag) uden en gondoltur.
Men “hvordan kan I tage til Venedig uden at sejle i gondol?” tænker du måske. Vi ved, at det er et must for mange. Men det er også en tur, hvor man betaler €80 for 30 minutter (ca. 600 kroner), hvilket for os føltes unødvendigt.
Gondolerne er super søde og romantiske, og hvis du altid har drømt om det (eller er ligeglad med prisen), skal du bare nyde det.
Hvis du er i tvivl, kan du til gengæld vide, at vi støtter dig i at bruge pengene på pizza og gelato i stedet.
Far vild! Venedig er charmerende overalt, så gem endelig GPS og mobil væk så du kan fortabe dig i de ukendte gader.
Biler er ikke tilladt i byen, så man kan forvente at gå meget eller at tage vandtaxier rundt.
Hvis du har brug for at parkere din bil uden for byen, har du et par muligheder. Den mest bekvemme (og dyreste) er Garage San Marco Venezia. Vi parkerede lidt længere væk ved Tronchetto og betalte €21 for 24 timers parkering (ca. 158 kroner). Derfra kunne vi nemt gå til det historiske centrum.
En billigere mulighed er at parkere i Mestre på fastlandet og tage en kort tur med tog eller bus til Venedig.
Napolitansk pizza fra Rossopomodoro.
Canal Grande ved Rialtobroen.
Den romerskkatolske domkirke, Markuskirken, er et af byens mest kendte vartegn.
Er det ikke romantisk?
Sikke en perfekt måde at afslutte en smuk dag.
Byen er spækket med hoteller, men vi må hellere advare dig om, at det bestemt ikke er billigt at overnatte i Venedig.
Det var blandt andet derfor, vi besluttede os for at besøge byen på en dagstur.
Hvor skal man bo i Venedig?
Venedig er småt nok til, at man ved at bo på stort set ethvert hotel bor i gåafstand til de bedste oplevelser byen har at byde på.
Det bedste sted at bo i Venedig kommer an på, hvor længe man vil bruge i byen, hvor meget man kan lide at gå rundt – og hvor stor ens pengepung er.
Søg efter de bedste og billigste hoteller i Venedig her (reklamelink).
5 gode bud på områder at overnatte i Venedig
Overnatning i Dorsoduro: Området Dorsoduro kan være et godt sted at overnatte i Venedig. Det ligger tæt på Venedigs universitet og har derfor gode spisesteder, høj stemning – og lidt billigere overnatningsmuligheder.
Overnatning i Giudecca: At komme til Giudecca kræver en lille bådtur, men til gengæld får man et helt andet indblik i Venedigs dagligdag og kan komme til at spise med de lokale på små, hyggelige italienske restauranter.
Overnatning i Castello: Jo længere du kommer fra San Marco-området i Castello, desto mere lokalt og dagligdags-agtigt bliver det. Overnatning her er sjældent billigt.
Overnatning i Cannaregio: At bo i Cannaregio mens man oplever Venedig, kan være smart af to årsager: Her er billigt at bo, og du er tæt på togstationen. Det er ikke nødvendigvis byens hyggeligste område, men du er tæt på de populære seværdigheder.
Overnatning i San Polo: På trods af at området San Polo ligger lige midt i Venedig, er det nemt at fare vild her – på den gode måde! Lidt væk fra turistoplevelserne ligger flere hyggelige hoteller.
Luksus: Sina Palazzo Sant’Angelo
Hvis vi en dag kommer tilbage med lommerne fulde, vil vi gå efter det elegante firstjernede hotel Sina Palazzo Sant’Angelo, der ligger smukt ud til vandet.
Se billeder, priser og ledighed hos hotel Sina Palazzo Sant’Angelo (reklamelink).
Udsigt til kanalen fra Sina Palazzo Sant’Angelo.
Luksus: Hotel Ai Cavalieri di Venezia
Vil du sove i royale omgivelser (og har du en royal formue!), må du simpelthen bo på Hotel Ai Cavalieri di Venezia.
Se billeder, priser og ledighed hos Hotel Ai Cavalieri di Venezia (reklamelink).
Den luksuriøse royale suite hos Hotel Ai Cavalieri di Venezia.
Hvis man stadig vil bo der, hvor det hele sker, men uden at bruge af sin pensionsopsparing, skal man lede efter tilbud og gerne være ude i god tid.
Overnatning i Venedig er bare dyrt, og de bedste hoteller og steder at bo koster tit derefter.
Der er dog muligheder for at bo på budget i Venedig. Særligt hvis man rejser uden for højsæsonen.
Vi har blandt andet fundet værelser til ca. 550 kroner per nat hos Ca’ Bauta.
Se billeder, priser og ledighed hos Ca’ Bauta (reklamelink).
Et dobbeltværelse i den billigere ende fås hos Ca’ Bauta.
Priserne kan komme længere ned, hvis man bosætter sig på fastlandet.
Find budgetvenlige hoteller i Venedig på Hotels.com her (reklamelink).
Til og fra Venedig
Vi besøgte selv Venedig med bil, da vi boede i det nordlige Italien.
Hvis man vil flyve direkte til byens lufthavn, kan man gøre det fra København.
Find de billigste flybilletter fra København til Venedig på Momondo (reklamelink).
Rejser du fra Jylland? Find de billigste flybilletter fra Billund til Venedig på Momondo (reklamelink).
Tak fordi du kiggede med!
Forhåbentligt blev du inspireret af vores billeder fra Venedig.
Hvis du overvejer at rejse til Italien, kan du læse alle vores artikler fra landet her.
Lad os endelig vide hvad du synes i kommentarerne nedenunder, og hold dig ikke tilbage, hvis du har nogle spørgsmål. Vi hjælper gerne!
Vil du også hjælpe os?
Vi vil sætte stor pris på, hvis du vil bruge vores reklamelinks til at søge efter flybilletter på Momondo, booke overnatning på Hotels.com, shoppe på Amazon eller tilmelde dig Airbnb.
Det giver nemlig en lille kommission, som hjælper os med at drive Nordombord, uden at det koster dig noget ekstra.
Du kan også følge os på Facebook og Instagram samt tilmelde dig vores nyhedsbrev længere nede på siden for at modtage flere rejseråd og tips.
Tusind tak, og rigtig god tur!
Rom på budget: 12 gratis oplevelser Det bedste fra romantiske Rom til 0 euro
Milano: 5 grunde til at besøge den moderigtige by Brug et par dage i den elegante storby
14 eksperttips til at finde de billigste flybilletter Sådan finder du de bedste priser og sparer penge på rejser til hele verden
Charmerende gamle gader og øko-is i Bergamo Oplev Bergamos hyggelige historiske bydel
Artiklen er skrevet af Alexander & Victoria den 21. december 2018.
Indsend Kommentar Annuller svar
Din e-mailadresse vil ikke blive publiceret. Krævede felter er markeret med *
Gem mit navn, mail og websted i denne browser til næste gang jeg kommenterer.
Giv mig besked mig via email når der bliver svaret på min kommentar.
Indsend Kommentar Annuller svar
Din e-mailadresse vil ikke blive publiceret. Krævede felter er markeret med *
Gem mit navn, mail og websted i denne browser til næste gang jeg kommenterer.
Giv mig besked mig via email når der bliver svaret på min kommentar.
Vil du med om bord?
Tilmeld dig vores nyhedsbrev og få de nyeste artikler med inspiration og rejseråd leveret direkte i indbakken ♡
Følg med på vores sociale medier
Om Alex & Victoria
Siden vi mødtes i 2010, har vi elsket at rejse. I dag lever vi som digitale nomader.
Nordombord er til for at inspirere og guide danske rejsende til at opdage, udforske og nyde vores vidunderlige verden – på en ansvarlig og bæredygtig måde.
Læs mere om os her.
Hvor længe skal man bo samme sted som digital nomade? (Vores erfaring & bedste tips)
Rejseguide til Seychellerne: Alt hvad du skal vide om drømmeturen til ø-paradiset
Hvor skal man bo på Seychellerne? De bedste hoteller på Mahé, Praslin & La Digue
Nordtyskland: 3 dage i Büsum ved Vadehavet & Bad Segeberg
Slesvig-Holsten rejseguide: Oplevelser og seværdigheder i den nordtyske delstat
Fuerteventura rejseguide: 21 bedste oplevelser og seværdigheder på den kanariske vulkanø
(Vis alle seneste artikler)
Hvad er minimalisme? Fordele ved en minimalistisk livsstil & 15 tips til at leve simpelt
Hvad har vi i kameratasken? Det bedste udstyr til foto og video på rejsen
26 måder du kan tjene penge online som digital nomade
Stor madguide til Malmø i Sverige: De bedste restauranter og caféer
Rejseguide til Møn: 10 bedste oplevelser og seværdigheder
14 eksperttips til at finde de billigste flybilletter